Кхазакхстанан пачхьалкхан символаш
Республика Кхазакхстанан пачхьалкхан символаш — конституцин законо хӀиттийна Республика Кхазакхстанан пачхьалкхан къастаман хьаьркаш. Республика Кхазакхстанан Конституцин текстан оригинал, Пачхьалкхан байракхан а, хӀостан а эталонаш йу Республика Кхазакхстанан коьртачу шахьрахь Астанехь. Пачхьалкхан байракхан а, Пачхьалкхан хӀостан а эталонаш Ӏалашйо Республика Кхазакхстанан Президентан резиденцехь «Акх ордахь». Уьш йу: Республика Кхазакхстанан пачхьалкхан байракх — 1992 шарахь дуьйна иза нийса са болу кӀади ду айсина бесара, йуккъехь малх биллина 32 зӀенар йолуш, цунна бухахь — мох лоьцу гӀиргӀа, дечигца вертикалан аса йу къоман бустамца. Республика Кхазакхстанан пачхьалкхан хӀост — 1992 шеран 4 июнехь дуьйна йу шаныракхан (четаран лакхара тӀеттӀакхета дакъа) сурт, автораш бу Малибеков Жандарбек а, Валиханов Шот-Аман а. Республика Кхазакхстанан пачхьалкхан шатлакхан илли — Конституцин законно билгалдаьхначу меттигашкахь кхочушбеш болу музыкин-поэтийн кхоллам. 2006 шеран 7 январехь дуьйна Республика Кхазакхстанан пачхьалкхан шатлакхан илли хилира, 1956 шарахь композиторан Кхалдаякхов Шамшин музыкин тӀехь Нажимеденов Жумекена йаздина, гӀарадаьлла илли «Сан Кхазакхстан» (Менің Қазақстаным), текст йукъахь хийцамаш бира Назарбаев Нурсултана 2005 шарахь. 4 июнехь Кхазакхстанехь даздо Республика Кхазакхстанан пачхьалкхан символийн де.